# **ਪ੍ਰਬੰਧਨ ਬੁਲਿਟਨ 23-03-- ਅਟੈਚਮੈਂਟ ਬੀ**

# **ਪਰਿਵਾਰਕ ਭਾਸ਼ਾ ਅਤੇ ਦਿਲਚਸਪੀ ਬਾਰੇ ਇੰਟਰਵਿਊ**

## **ਉਦੇਸ਼ ਅਤੇ ਰੂਪਰੇਖਾ**

ਇਸ ਇੰਟਰਵਿਊ ਦਾ ਉਦੇਸ਼ ਦੋਹਰੀ ਭਾਸ਼ਾ ਸਿੱਖਣ ਵਾਲਿਆਂ ਦੇ ਤੌਰ 'ਤੇ ਪਛਾਣ ਕੀਤੇ ਗਏ ਬੱਚਿਆਂ ਵਾਲੇ ਪਰਿਵਾਰਾਂ ਨਾਲ ਸਬੰਧ ਬਣਾਉਣ ਵਿੱਚ ਸਹਾਇਤਾ ਕਰਨਾ ਅਤੇ ਭਾਸ਼ਾ ਨਾਲ ਹਰੇਕ ਬੱਚੇ ਦੇ ਅਨੁਭਵਾਂ ਬਾਰੇ ਵਧੇਰੇ ਜਾਣਕਾਰੀ ਹਾਸਲ ਕਰਨ ਹੈ। ਜਦੋਂ ਬਾਲਗ ਭਾਸ਼ਾ(ਵਾਂ) ਦੇ ਨਾਲ ਬੱਚਿਆਂ ਦੇ ਬੀਤੇ ਤਜ਼ਰਬਿਆਂ ਨੂੰ ਸਮਝਦੇ ਹਨ, ਤਾਂ ਉਹ ਉਨ੍ਹਾਂ ਤਜ਼ਰਬਿਆਂ 'ਤੇ ਆਧਾਰ 'ਤੇ ਅੱਗੇ ਵੱਧ ਸਕਦੇ ਹਨ ਅਤੇ ਬੱਚਿਆਂ ਦੇ ਵਿਕਾਸ ਦਾ ਬਿਹਤਰ ਢੰਗ ਨਾਲ ਸਮਰਥਨ ਕਰ ਸਕਦੇ ਹਨ।

ਇਹ ਇੰਟਰਵਿਊ ਪਰਿਵਾਰ ਨੂੰ ਆਪਣੇ ਬੱਚੇ ਬਾਰੇ ਸਵਾਲਾਂ ਦੇ ਜਵਾਬ ਦੇਣ ਵਿੱਚ ਆਰਾਮਦਾਇਕ ਮਹਿਸੂਸ ਕਰਨ ਅਤੇ ਪ੍ਰੋਗਰਾਮ ਲਈ ਬਹੁ-ਭਾਸ਼ਾਈ ਹੋਣ ਦੇ ਲਾਭਾਂ ਨੂੰ ਸਾਂਝਾ ਕਰਨ ਲਈ ਅਤੇ ਪਰਿਵਾਰਾਂ ਨੂੰ ਘਰ ਵਿੱਚ ਆਪਣੇ ਬੱਚੇ ਦੀ ਘਰੇਲੂ ਭਾਸ਼ਾ ਦਾ ਵਿਕਾਸ ਜਾਰੀ ਰੱਖਣ ਲਈ ਉਤਸ਼ਾਹਿਤ ਕਰਨ ਲਈ ਤਿਆਰ ਕੀਤਾ ਗਿਆ ਹੈ। ਇਸ ਇੰਟਰਵਿਊ ਵਿੱਚ ਬਹੁ-ਭਾਸ਼ਾਈ ਹੋਣ ਦੇ ਲਾਭਾਂ ਬਾਰੇ ਕੁਝ ਸਰੋਤ ਸ਼ਾਮਲ ਹਨ ਜੋ ਪਰਿਵਾਰਾਂ ਨਾਲ ਸਾਂਝੇ ਕੀਤੇ ਜਾਣੇ ਚਾਹੀਦੇ ਹਨ।

ਇਹ ਇੰਟਰਵਿਊ ਠੇਕੇਦਾਰ ਨੂੰ ਨਿਮਲਿਖਿਤ ਕਰਨ ਵਿੱਚ ਵੀ ਸਮਰਥਨ ਕਰੇਗਾ:

* ਬੱਚੇ ਦੇ ਪਰਿਵਾਰਕ ਸਦੱਸ(ਸਾਂ) ਨਾਲ ਇੱਕ ਸਬੰਧ ਅਤੇ ਵਿਸ਼ਵਾਸ ਬਣਾਉਣਾ
* ਸਾਡੇ ਪ੍ਰੋਗਰਾਮ ਵਿੱਚ ਬੱਚੇ ਦੀ ਸਰਵੋਤਮ ਪ੍ਰਗਤੀ ਅਤੇ ਵਿਕਾਸ ਵਿੱਚ ਸਭ ਤੋਂ ਵਧੀਆ ਸਮਰਥਨ ਕਰਨ ਲਈ ਭਾਸ਼ਾ(ਵਾਂ) ਦੇ ਨਾਲ ਬੱਚਿਆਂ ਦੇ ਬੀਤੇ ਅਨੁਭਵਾਂ ਬਾਰੇ ਸਿੱਖਣਾ
* ਪਰਿਵਾਰਾਂ ਨੂੰ ਬਹੁ-ਭਾਸ਼ਾਈ ਹੋਣ ਦੇ ਲਾਭਾਂ ਅਤੇ ਅੰਗਰੇਜ਼ੀ ਦੇ ਵਿਕਾਸ ਵਿੱਚ ਸਮਰਥਨ ਕਰਨ ਵਿੱਚ ਘਰੇਲੂ ਭਾਸ਼ਾ ਦੀ ਮਹੱਤਵਪੂਰਨ ਭੂਮਿਕਾ ਨੂੰ ਸਮਝਣ ਵਿੱਚ ਸਹਾਇਤਾ ਕਰਨਾ
* ਪਰਿਵਾਰਾਂ ਨੂੰ ਘਰ ਵਿੱਚ ਆਪਣੇ ਬੱਚੇ ਦੀ ਘਰੇਲੂ ਭਾਸ਼ਾ ਦਾ ਵਿਕਾਸ ਕਰਨਾ ਜਾਰੀ ਰੱਖਣ ਲਈ ਉਤਸ਼ਾਹਿਤ ਕਰਨਾ
* ਪੂਰੇ ਪ੍ਰੋਗਰਾਮ ਵਿੱਚ ਸਰੋਤਾਂ (ਉਦਾ., ਬੱਚਿਆਂ ਅਤੇ ਪਰਿਵਾਰਾਂ ਦੀਆਂ ਵੱਖ-ਵੱਖ ਭਾਸ਼ਾਵਾਂ ਵਾਲਿਆਂ ਕਿਤਾਬਾਂ ਦੀ ਖਰੀਦਰੀ) ਬਾਰੇ ਫੈਸਲੇ ਲੈਣ ਲਈ ਕਲਾਸਰੂਮ ਵਿੱਚ ਵੱਖ-ਵੱਖ ਭਾਸ਼ਾਵਾਂ ਅਤੇ ਸਭਿਆਚਾਰਾਂ ਦੀ ਬਿਹਤਰ ਸਮਝ ਹਾਸਲ ਕਰਨਾ

ਪਰਿਵਾਰਾਂ ਨਾਲ ਇੰਟਰਵਿਊ ਤੋਂ ਹਾਸਲ ਜਾਣਕਾਰੀ ਦੀ ਵਰਤੋਂ ਪ੍ਰੋਗਰਾਮ ਪਾਠਕ੍ਰਮ, ਸਿੱਖਣ ਦੀ ਸੈਟਿੰਗ ਵਿੱਚ ਵਰਤੀ ਜਾਣ ਵਾਲੀਆਂ ਰਣਨੀਤੀਆਂ, ਪੇਸ਼ੇਵਰ ਵਿਕਾਸ, ਨੂੰ ਤਿਆਰ ਕਰਨ ਅਤੇ ਦੋਹਰੀ-ਭਾਸ਼ਾ ਸਿੱਖਣ ਵਾਲੇ (DLL) ਬੱਚਿਆਂ ਲਈ ਸਮਰਥਨ ਨੂੰ ਬਿਹਤਰ ਬਣਾਉਣ ਲਈ ਪਰਿਵਾਰਕ ਭਾਈਵਾਲੀ ਨੂੰ ਮਜ਼ਬੂਤ ​​ਕਰਨ ਲਈ ਕੀਤੀ ਜਾਵੇਗੀ। ਇਹ ਨੋਟ ਕਰਨਾ ਮਹੱਤਵਪੂਰਨ ਹੈ, ਜਿਵੇਂ ਕਿ ਸਿੱਖਿਆ ਸੰਹਿਤਾ ਸੈਕਸ਼ਨ 8241.5 ਦੁਆਰਾ ਲੋੜੀਂਦਾ ਹੈ, ਕਿ ਇਹ DLL ਪਛਾਣ ਨਾਲ ਉਨ੍ਹਾਂ ਨੂੰ ਸਿਰਫ਼ ਪ੍ਰੀਸਕੂਲ ਵਿੱਚ ਲਾਭ ਹੋਵੇਗਾ ਅਤੇ ਇਹ ਅਜਿਹੇ ਕਿਸੇ ਵੀ ਪਛਾਣ ਪ੍ਰਕਿਰਿਆ ਜਾਂ ਪ੍ਰੋਗਰਾਮ ਦੇ ਸਮਰਥਨ ਤੋਂ ਵੱਖਰੀ ਹੈ ਜੋ ਇੱਕ ਬੱਚੇ ਨੂੰ ਪਰਿਵਰਤਨਸ਼ੀਲ ਬਾਲਵਾੜੀ (TK) ਜਾਂ ਬਾਲਵਾੜੀ ਵਿੱਚ ਅੰਗਰੇਜ਼ੀ ਸਿੱਖਣ ਵਾਲੇ ਵਜੋਂ ਪ੍ਰਾਪਤ ਹੋ ਸਕਦਾ ਹੈ।

## **ਇੰਟਰਵਿਊ ਲੈਣ ਵਾਲੇ ਸਟਾਫ਼ ਲਈ ਨਿਰਦੇਸ਼**

ਸਾਰੇ ਬੱਚਿਆਂ ਅਤੇ ਉਨ੍ਹਾਂ ਦੇ ਪਰਿਵਾਰਾਂ ਦੀ ਵਧੀਆ ਢੰਗ ਨਾਲ ਸੇਵਾ ਕਰਨ ਲਈ, ਕੈਲੀਫੋਰਨੀਆ ਸਟੇਟ ਪ੍ਰੀਸਕੂਲ ਪ੍ਰੋਗਰਾਮਾਂ (California State Preschool Programs [CSPP]) ਨੂੰ ਹਰੇਕ ਬੱਚੇ ਦੇ ਆਪਣੀ(ਆਂ) ਭਾਸ਼ਾ(ਵਾਂ) (ਭਾਸ਼ਾਵਾਂ) ਵਿੱਚ ਹੁਨਰਾਂ ਅਤੇ ਸਬੰਧ ਨੂੰ ਸਮਝਣਾ ਚਾਹੀਦਾ ਹੈ, ਜਿਨ੍ਹਾਂ ਨੂੰ ਉਹ ਸੁਣਦੇ, ਬੋਲਦੇ ਅਤੇ ਸਮਝਦੇ ਹਨ।

CSPP ਪ੍ਰੋਗਰਾਮਾਂ ਨੂੰ ਇਹ ਇੰਟਰਵਿਊ ਕੈਲੀਫੋਰਨੀਆ ਸਿੱਖਿਆ ਵਿਭਾਗ (California Department of Education) ਦੇ ਮੈਨੇਜਮੈਂਟ ਬੁਲਿਟਨ (MB) 23-03 ਵਿੱਚ ਦਰਸਾਏ ਗਏ ਲੋੜਾਂ ਦੇ ਅਨੁਸਾਰ ਕਰਨਾ ਚਾਹੀਦਾ ਹੈ।

ਇਹ ਇੰਟਰਵਿਊ ਲੈਣ ਸਮੇਂ, CSPP ਪ੍ਰੋਗਰਾਮ ਲੇਬਲਿੰਗ ਜਾਂ ਨਿੰਦਨ ਬਾਰੇ ਚਿੰਤਤ ਮਾਪਿਆਂ ਅਤੇ ਪਰਿਵਾਰਾਂ ਨੂੰ ਦਿਲਾਸਾ ਦੇਣ ਅਤੇ ਸੰਬੋਧਿਤ ਕਰਨ ਲਈ ਹੇਠ ਦਿੱਤੇ ਲੇਖ ਦੀ ਵਰਤੋਂ ਕਰ ਸਕਦੇ ਹਨ:

* CSPP ਵਿੱਚ ਦੋਹਰੀ-ਭਾਸ਼ਾ ਸਿੱਖਣ ਵਾਲੇ ਵਜੋਂ ਤੁਹਾਡੇ ਬੱਚੇ ਦੀ ਪਛਾਣ ਦਾ ਮਤਲਬ ਹੈ ਕਿ ਤੁਹਾਡੇ ਬੱਚੇ ਨੂੰ ਆਪਣੀ ਘਰੇਲੂ ਭਾਸ਼ਾ ਅਤੇ ਅੰਗਰੇਜ਼ੀ ਭਾਸ਼ਾ ਦੇ ਕੌਸ਼ਲ ਨੂੰ ਵਧਾਉਣ ਲਈ ਇਸ ਪ੍ਰੋਗਰਾਮ ਤੋਂ ਵਾਧੂ ਸਹਾਇਤਾ ਦਾ ਲਾਭ ਹਾਸਲ ਹੋਵੇਗਾ। ਇਸ ਪਛਾਣ ਨਾਲ ਉਨ੍ਹਾਂ ਨੂੰ ਸਿਰਫ਼ ਪ੍ਰੀਸਕੂਲ ਵਿੱਚ ਲਾਭ ਹੋਵੇਗਾ ਅਤੇ ਇਹ ਅਜਿਹੇ ਕਿਸੇ ਵੀ ਪਛਾਣ ਪ੍ਰਕਿਰਿਆ ਜਾਂ ਪ੍ਰੋਗਰਾਮ ਦੇ ਸਮਰਥਨ ਤੋਂ ਵੱਖਰੀ ਹੈ ਜੋ ਇੱਕ ਬੱਚੇ ਨੂੰ TK ਜਾਂ ਬਾਲਵਾੜੀ ਵਿੱਚ ਅੰਗਰੇਜ਼ੀ ਸਿੱਖਣ ਵਾਲੇ ਵਜੋਂ ਬਾਅਦ ਵਿੱਚ ਪ੍ਰਾਪਤ ਹੋ ਸਕਦਾ ਹੈ।

CSPP ਪ੍ਰੋਗਰਾਮ ਇਨ੍ਹਾਂ ਸਵਾਲਾਂ ਦੇ ਉਦੇਸ਼ ਅਤੇ ਬਹੁ-ਭਾਸ਼ਾਈ ਹੋਣ ਦੇ ਲਾਭਾਂ ਬਾਰੇ ਪਰਿਵਾਰ ਨੂੰ ਸਮਝਣ ਵਿੱਚ ਸਮਰਥਨ ਕਰਨ ਲਈ ਹੇਠ ਦਿੱਤੇ ਲੇਖ ਦੀ ਵਰਤੋਂ ਕਰ ਸਕਦੇ ਹਨ:

* ਬਹੁ-ਭਾਸ਼ਾਈ ਹੋਣ ਦੇ ਬਹੁਤ ਸਾਰੇ ਲਾਭ ਹਨ ਅਤੇ ਅਸੀਂ ਇਹ ਉਜਾਗਰ ਕਰਨਾ ਚਾਹੁੰਦੇ ਹਾਂ ਕਿ ਘਰੇਲੂ ਭਾਸ਼ਾ ਨੂੰ ਮਜ਼ਬੂਤ ​​ਬਣਾਉਣਾ ਤੁਹਾਡੇ ਬੱਚੇ ਦੀ ਸਿੱਖਿਆ ਨੂੰ ਮਜ਼ਬੂਤ ​​ਬਣਾਉਣ ਵਿੱਚ ਕਿਵੇਂ ਮਦਦ ਕਰੇਗਾ।

ਜਿਸ ਕਿਸੇ ਬੱਚੇ ਲਈ ਜਿਸਦੀ ਪਛਾਣ DLL ਵਜੋਂ ਹੋਈ ਹੈ, CSPP ਠੇਕੇਦਾਰਾਂ ਨੂੰ ਪਰਿਵਾਰਾਂ ਨੂੰ ਘਰੇਲੂ ਭਾਸ਼ਾ ਨੂੰ ਮਜ਼ਬੂਤ ਕਰਨ ਦੇ ਲਾਭਾਂ ਬਾਰੇ ਸਰੋਤ, ਅਤੇ ਇੰਟਰਵਿਊ ਹੋਣ ਤੋਂ ਬਾਅਦ ਆਪਣੇ ਬੱਚੇ ਦੀ ਭਾਸ਼ਾ ਦੇ ਵਿਕਾਸ ਵਿੱਚ ਸਹਾਇਤਾ ਕਰਨ ਲਈ ਉਹ ਘਰ ਵਿੱਚ ਕੀ ਕਰ ਸਕਦੇ ਹਨ ਬਾਰੇ ਵਿਚਾਰ, ਪ੍ਰਦਾਨ ਕਰਨੇ ਚਾਹੀਦੇ ਹਨ। ਇਸ ਬਾਰੇ ਗੱਲ ਕਰਨ ਲਈ ਕੁਝ ਸੰਭਾਵੀ ਨੁਕਤਿਆਂ ਵਿੱਚ ਹੇਠ ਲਿਖੇ ਸ਼ਾਮਲ ਹਨ:

* ਬਹੁ-ਭਾਸ਼ਾਈ ਹੋਣ ਦੇ ਬਹੁਤ ਸਾਰੇ ਲਾਭ ਹਨ ਅਤੇ ਅਸੀਂ ਇਹ ਉਜਾਗਰ ਕਰਨਾ ਚਾਹੁੰਦੇ ਹਾਂ ਕਿ ਘਰੇਲੂ ਭਾਸ਼ਾ ਨੂੰ ਮਜ਼ਬੂਤ ​​ਬਣਾਉਣਾ ਤੁਹਾਡੇ ਬੱਚੇ ਦੀ ਸਿੱਖਿਆ ਨੂੰ ਮਜ਼ਬੂਤ ​​ਬਣਾਉਣ ਵਿੱਚ ਕਿਵੇਂ ਮਦਦ ਕਰੇਗਾ।
* ਭਾਸ਼ਾ ਦੀ ਸਿੱਖਿਆ ਗ੍ਰਹਿਣ ਕਰਨ ਲਈ ਦਿਮਾਗ ਜੀਵਨ ਦੇ ਸ਼ੁਰੂਆਤੀ ਸਾਲਾਂ ਵਿੱਚ ਸਭ ਤੋਂ ਵੱਧ ਤਿਆਰ ਹੁੰਦਾ ਹੈ।
* ਅਨੇਕ ਭਾਸ਼ਾਵਾਂ ਸਿੱਖਣ ਨਾਲ ਬੱਚੇ ਉਲਝਣ ਵਿੱਚ ਨਹੀਂ ਪੈਂਦੇ; ਇਸ ਦੀ ਬਜਾਇ, ਦਿਮਾਗ ਦੁਨੀਆ ਦੀਆਂ ਕਈ ਭਾਸ਼ਾਵਾਂ ਸਿੱਖਣ ਲਈ ਬਣਿਆ ਹੁੰਦਾ ਹੈ।
* ਦੂਜੀਆਂ ਭਾਸ਼ਾਵਾਂ ਵਿੱਚ ਕੌਸ਼ਲ ਵਿਕਸਿਤ ਕਰਨ ਲਈ ਘਰੇਲੂ ਭਾਸ਼ਾ ਅਹਿਮ ਹੈ। ਜਦੋਂ ਇੱਕ ਬੱਚੇ ਦੀ ਆਪਣੀ ਘਰੇਲੂ ਭਾਸ਼ਾ ਵਿੱਚ ਮਜ਼ਬੂਤ ​​ਨੀਂਹ ਹੁੰਦੀ ਹੈ, ਤਾਂ ਉਨ੍ਹਾਂ ਲਈ ਅੰਗਰੇਜ਼ੀ ਸਿੱਖਣਾ ਆਸਾਨ ਹੁੰਦਾ ਹੈ।
* ਬਹੁ-ਭਾਸ਼ਾਈ ਹੋਣ ਬੋਧਾਤਮਕ ਅਤੇ ਸਮਾਜਿਕ-ਭਾਵਨਾਤਮਕ ਵਿਕਾਸ, ਅਕਾਦਮਿਕ ਪ੍ਰਾਪਤੀ, ਅਤੇ ਭਵਿੱਖ ਵਿੱਚ ਵਾਧੂ ਕੈਰੀਅਰ ਦੇ ਮੌਕਿਆਂ ਦੇ ਲਾਭਾਂ ਨਾਲ ਜੁੜਿਆ ਹੁੰਦਾ ਹੈ।
* ਨੈਸ਼ਨਲ ਅਕੈਡਮੀਸ ਆਫ਼ ਸਾਇੰਸਜ਼, ਇੰਜੀਨੀਅਰਿੰਗ, ਐਂਡ ਮੈਡੀਸਨ (National Academies of Sciences, Engineering, and Medicine) ਦੇ ਅਨੁਸਾਰ, ਅਕਾਦਮਿਕ ਸਫਲਤਾ ਲਈ ਅੰਗਰੇਜ਼ੀ ਅਤੇ ਘਰੇਲੂ ਭਾਸ਼ਾ ਦੋਵਾਂ ਦਾ ਸ਼ੁਰੂਆਤੀ ਵਿਕਾਸ ਮਹੱਤਵਪੂਰਨ ਹੁੰਦਾ ਹੈ।

ਮਾਪਿਆਂ ਲਈ ਵਾਧੂ ਜਾਣਕਾਰੀ ਅਤੇ ਸਰੋਤ ਇਸ ਦਸਤਾਵੇਜ਼ ਦੇ ਹੇਠਾਂ ਅਤੇ MB 23-03 ਦੇ ਅੰਤ ਵਿੱਚ ਸ਼ਾਮਲ ਕੀਤੇ ਗਏ ਹਨ।

## **ਪਰਿਵਾਰਕ ਭਾਸ਼ਾ ਅਤੇ ਦਿਲਚਸਪੀ ਬਾਰੇ ਇੰਟਰਵਿਊ ਦੇ ਸਵਾਲ**

### **1.) ਤੁਹਾਡੇ ਬੱਚੇ ਦੀਆਂ ਦਿਲਚਸਪੀਆਂ ਅਤੇ ਮਨਪਸੰਦ ਗਤੀਵਿਧੀਆਂ ਕੀ ਹਨ****? (ਉਦਾਹਰਨ ਵਜੋਂ, ਕੀ ਤੁਹਾਡੇ ਬੱਚੇ ਦੀਆਂ ਕੋਈ ਮਨਪਸੰਦ ਕਹਾਣੀਆਂ, ਕਿਤਾਬਾਂ ਅਤੇ ਗੀਤ ਹਨ)**

### **2.) ਤੁਸੀਂ ਆਪਣੇ ਬੱਚੇ ਵਿੱਚ ਕਿਹੜੇ ਕੁਝ ਕੌਸ਼ਲ ਦੇਖਦੇ ਹੋ ਜਿਨ੍ਹਾਂ ਨੂੰ ਅਸੀਂ ਅੱਗੇ ਵਧਾ ਸਕਦੇ ਹਾਂ? (ਉਦਾਹਰਨ ਵਜੋਂ, ਕੀ ਉਹ ਚੀਜ਼ਾਂ ਬਣਾਉਣਾ, ਕਲਾ, ਆਦਿ ਪਸੰਦ ਕਰਦੇ ਹਨ)**

### **3.) ਅਸੀਂ ਘਰ ਵਿੱਚ ਤੁਹਾਡੇ ਬੱਚੇ ਦੀ ਭਾਸ਼ਾ ਅਤੇ ਵਿਕਾਸ ਵਿੱਚ ਕਿਵੇਂ ਸਹਾਇਤਾ ਕਰ ਸਕਦੇ ਹਾਂ? (ਉਦਾਹਰਨ ਵਜੋਂ, ਘਰ ਵਿੱਚ ਪੜ੍ਹਨ ਲਈ ਕਿਤਾਬਾਂ, ਸਮੱਗਰੀ, ਗਤੀਵਿਧੀ ਦੇ ਵਿਚਾਰ)**

**4.) ਛੋਟੇ ਬੱਚੇ ਗੱਲ ਕਰਨਾ, ਪੜ੍ਹਨਾ, ਗਾਉਣਾ ਪਸੰਦ ਕਰਦੇ ਹਨ ਅਤੇ ਆਪਣੇ ਆਲੇ-ਦੁਆਲੇ ਦੀਆਂ ਸਾਰੀਆਂ ਭਾਸ਼ਾਵਾਂ ਸਿੱਖਣ** **ਦੇ ਸਮਰੱਥ ਹੁੰਦੇ ਹਨ। ਤੁਹਾਡਾ ਬੱਚਾ ਘਰ ਵਿੱਚ ਕਿਹੜੀ(ਆਂ) ਭਾਸ਼ਾ(ਵਾਂ) ਸਭ ਤੋਂ ਵੱਧ ਬੋਲਦਾ ਹੈ?**

### **5.) ਅਸੀਂ ਤੁਹਾਡੇ ਬੱਚੇ ਦੀ ਭਾਸ਼ਾ ਦੇ ਵਿਕਾਸ ਵਿੱਚ ਸਭ ਤੋਂ ਵਧੀਆ ਸਹਾਇਤਾ ਕਰਨਾ ਚਾਹੁੰਦੇ ਹਾਂ ਅਤੇ ਇਹ ਸਮਝਣਾ ਚਾਹੁੰਦੇ ਹਾਂ ਕਿ ਉਹ ਪਰਿਵਾਰ ਦੇ ਸਦੱਸਾਂ ਨਾਲ ਕਿਹੜੀ(ਆਂ) ਭਾਸ਼ਾ(ਵਾਂ) ਬੋਲਦੇ ਹਨ। ਤੁਹਾਡਾ ਬੱਚਾ ਆਪਣੇ ਭੈਣ-ਭਰਾ, ਦਾਦਾ-ਦਾਦੀ/ਨਾਨਾ-ਨਾਨੀ, ਹੋਰ ਪਰਿਵਾਰਕ ਸਦੱਸਾਂ ਨਾਲ ਕਿਹੜੀ(ਆਂ) ਭਾਸ਼ਾ(ਵਾਂ) ਬੋਲਦਾ ਹੈ?**

### **6.) ਤੁਹਾਡਾ ਬੱਚਾ ਸਮੁੱਚੇ ਤੌਰ 'ਤੇ ਕਿਹੜੀ(ਆਂ) ਭਾਸ਼ਾ(ਵਾਂ) ਸਭ ਤੋਂ ਵੱਧ ਬੋਲਦਾ ਹੈ? ਇਹ ਘਰ ਦੇ ਅੰਦਰ ਅਤੇ ਬਾਹਰ ਮਿਲਾ ਕੇ ਹੋਵੇਗਾ**

### **7.) ਤੁਸੀਂ ਕਿਸ ਭਾਸ਼ਾ ਵਿੱਚ ਸਾਡੇ ਤੋਂ ਲਿਖਤੀ ਸੰਚਾਰ ਪ੍ਰਾਪਤ ਕਰਨਾ ਪਸੰਦ ਕਰੋਗੇ? (ਜਦਕਿ ਅਸੀਂ ਮਾਤਾ-ਪਿਤਾ ਦੀ ਬੇਨਤੀ ਕੀਤੀ ਭਾਸ਼ਾ ਵਿੱਚ ਲਿਖਤੀ ਸੰਚਾਰ ਲਈ ਸਾਰੀਆਂ ਬੇਨਤੀਆਂ ਨੂੰ ਪੂਰਾ ਕਰਨਾ ਚਾਹੁੰਦੇ ਹਾਂ, ਹੋ ਸਕਦਾ ਹੈ ਕਿ ਸਾਡਾ ਪ੍ਰੋਗਰਾਮ ਲਿਖਤੀ ਸੰਚਾਰ ਸਮੱਗਰੀ ਦਾ ਉਸ ਭਾਸ਼ਾ ਵਿੱਚ ਅਨੁਵਾਦ ਕਰਨ ਦੇ ਯੋਗ ਨਾ ਹੋਵੇ।)**

### **8.) ਤੁਸੀਂ ਕਿਸ ਭਾਸ਼ਾ ਵਿੱਚ ਸਾਡੇ ਨਾਲ ਜ਼ੁਬਾਨੀ ਸੰਚਾਰ ਕਰਨਾ ਪਸੰਦ ਕਰੋਗੇ? (ਜਦਕਿ ਅਸੀਂ ਮਾਤਾ-ਪਿਤਾ ਦੀ ਬੇਨਤੀ ਕੀਤੀ ਭਾਸ਼ਾ ਵਿੱਚ ਜ਼ੁਬਾਨੀ ਸੰਚਾਰ ਲਈ ਸਾਰੀਆਂ ਬੇਨਤੀਆਂ ਨੂੰ ਪੂਰਾ ਕਰਨਾ ਚਾਹੁੰਦੇ ਹਾਂ, ਹੋ ਸਕਦਾ ਹੈ ਕਿ ਸਾਡਾ ਪ੍ਰੋਗਰਾਮ ਉਸ ਭਾਸ਼ਾ ਵਿੱਚ ਅਨੁਵਾਦ ਪੇਸ਼ ਕਰਨ ਦੇ ਯੋਗ ਨਾ ਹੋਵੇ।)**

### **ਪਰਿਵਾਰਾਂ ਦੇ ਸਵਾਲ ਅਤੇ ਚਿੰਤਾਵਾਂ:**

## **ਬਹੁ-ਭਾਸ਼ਾਈ ਹੋਣ ਅਤੇ ਘਰੇਲੂ ਭਾਸ਼ਾ ਦੇ ਵਿਕਾਸ ਦੇ ਲਾਭਾਂ ਬਾਰੇ ਸਾਂਝੇ ਕਰਨ ਲਈ ਸਰੋਤ:**

* ਆਪਣੇ ਬੱਚੇ ਦੀ ਦੋਭਾਸ਼ੀ ਸਮਰੱਥਾ ਨੂੰ ਵਧਾਉਣ ਦੇ ਤਰੀਕੇ (ਸਪੈਨਿਸ਼):
<https://www.multilinguallearningtoolkit.org/wp-content/uploads/2021/08/Support-Billingualism-Spanish-1.pdf>
* ਆਪਣੀ ਘਰੇਲੂ ਭਾਸ਼ਾ ਨੂੰ ਬਣਾਏ ਰੱਖਣਾ (16 ਭਾਸ਼ਾਵਾਂ ਵਿੱਚ ਉਪਲਬਧ):
<https://cmascanada.ca/2018/05/15/keeping-your-home-language/>
* ਬਹੁ-ਭਾਸ਼ਾਈ ਹੋਣ ਦੇ ਲਾਭ:
<https://ncela.ed.gov/files/announcements/20200805-NCELAInfographic-508.pdf>